Mûrad Ciwan - Wîkîpediya

# Mûrad Ciwan

### Ji Wîkîpediya

Mûrad Ciwan

Mûrad Ciwan nivîskar û siyasetmedarê kurd e.

Ciwan di sala 1956'an de li Diyarbekirê hatiye dinyayê. Heta dawiya mekteba mamostetiyê li Diyarbekirê xwendiye, lê dîplomeya xwe ya mamostetiyê ji mekteba mamostetiyê ya Akşehirê (qeza Konyayê) wergirtiye. Salekê li Diyarbekirê mamostetiya zimanê îngilîzî û salekê jî li Unîversîteya Îstanbûlê huqûq xwendiye. Ji ber xebata xwe ya siyasî xwendina xwe temam nekiriye. Di nîsana 1980-yî de derkatiye derveyî welêt, piştî darbeya 12'ê îlona 1980-yî ya li Tirkiyeyê li Swêdê bicî bûye. Heta dawiya sala 1992-yê aktîf di xebata siyasî ya şoreşgerîya kurdewerî de cî girtiye, demekê sekreteriya giştî ya PPKK'ê (Partiya Pêşeng a Karkerên Kurdistanê) kiriye. Di sala 1992'yê de ji xebata siyasî ya aktîf vekişiyaye û xwe daye kar û barê lêkolerî û nivîskariyê.

Ji 1981'ê heta tîrmeha 1997-ê berpirsiyariya redaksiyona rojnameya Armancê kiriye. Gellek meqaleyên wî yên bi tirkî û kurdî li ser pirsgirêkên siyasî, li ser ziman, dîrok û edebiyata kurdî di kovar û rojnameyên curbecur de hatine weşandin.

Ew bi Mukkades Çılgın re zewicî ye û bi navê Rûken, Nûşîn, Rûgeş û Ariya çar zarokên wan hene.

## [biguherîne] Berhem

- Türkçe açıklamalı Kürtçe Dilbilgisi - Kurmanc Lehçesi (Rêzimana Kurdî bi şîrovekirina bi Tirkî-Lehceya Kurmancî)
- Ahmedê Xanî - jiyan, berhem û bîr û baweriyên wî

## [biguherîne] Lînkên derve

- Malpera Mûrad Ciwan

Ji "http://ku.wikipedia.org../../../m/%C3%BB/r/M%C3%BBrad_Ciwan_52d7.html" hatiye standin.

Kategorîyan: Siyasetmedarên kurd | Nivîskar

##### Views

- Gotar
- Guftûgo
- Revîzyona niha

##### Lêbigere